Kilometer per uur - Wikipedia
’n Motor se spoedmeter wat die snelheid in kilometer per uur aandui.
Kilometer per uur is ’n eenheid van spoed wat die afstand wat in ’n uur afgelê word in kilometer aandui.
Volgens die Internasionale Buro vir Mate en Gewigte is die simbool (nie afkorting nie) km/h (amptelik in die meeste lande), of km•h−1. Die afkorting kph is ook soms gebruik. Dit is wêreldwyd die mees algemene spoedeenheid op padtekens en spoedmeters.
In lande wat nie SI-eenhede gebruik nie, is die eenheid "myl per uur" (m.p.u. (af) of MPH (en) ).
In die vroeë jare van die motor het elke land sy eie stelsel padtekens ontwikkel. In 1968 is die Weense Konvensie vir Padtekens opgestel om tekens wêreldwyd eenvormig te maak. Baie lande het dit al aangeneem, en in ander lande is padtekens daardeur beïnvloed.
In Suid-Afrika is padtekens geskoei op die SAOG-padverkeerstekenhandleiding, ’n dokument wat ten doel het om padtekens in lidlande van die Suider-Afrikaanse Ontwikkelingsgemeenskap eenvormig te maak. ’n Wit agtergrond beteken die teken is permanent en ’n geel agtergrond dat dit tydelik is. Spoedbeperkingstekens is swart syfers in ’n rooi sirkel.
So lyk van die tekens in ’n paar lande:
’n 100 km/h-teken in Suid-Afrika.
’n Sweedse 30 km/h-teken – die geel agtergrond vorm ’n kontras wanneer die teken met sneeu bedek is.
Aangesien "km/h" ’n simbool en nie ’n afkorting is nie, staan dit op hierdie Ierse padteken vir beide kilometres per hour (Engels) en ciliméadar san uair (Iers).
’n Waterweg-spoedbeperking van 9 km/h in Finland.
Samoa gebruik beide myl per uur en kilometer per uur.
’n Spoedbeperking van 100 km/h in Kanada.
’n Spoedbeperking van 50 myl per uur in Verenigde State van Amerika.
1 km/h ≈ 0,62137 mph (myl per uur)
1 knoop ≡ 1,852 km/h (presies)
Omrekenings van verskillende spoedeenhede
1 knoop =
1 vt./s =
(Die waardes in vet druk is presies.)
↑ (fr) (en) "Hoofstuk 5: Règles d'écriture des noms et symboles d'unités et expression des valeurs des grandeurs/Writing unit symbols and names, and expressing the values of quantities". Le Système international d’unités; The International System of Units (8ste uitg.). Sevres, Frankryk: Internasionale Buro vir Mate en Gewigte (BIPM). 2006. ISBN 92-822-2213-6.
↑ "Conspicuity and Signs: Road signing". International Federation of Red Cross and Red Crescent Societies. 2012. Besoek op 19 September 2012.
↑ (November 2010) “Department of Transport / An Roinn Iompair”. Besoek op 16 Julie 2012. Geargiveer, 28 April 2012 op die Wayback Machine
Ontsluit van "https://af.wikipedia.org/w/index.php?title=Kilometer_per_uur&oldid=1620034"
Last edited on 19 November 2017, at 10:50